A Tanács 2559/2001/EK Rendelete
(2001. december 17.)
egyes mezőgazdasági és ipari termékekre vonatkozó önálló közösségi vámkontingensek megnyitásáról és kezeléséről szóló 2505/96/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1) A 2505/96/EK rendelet [1] révén a Tanács közösségi vámkontingenseket nyitott meg egyes mezőgazdasági és ipari termékekre vonatkozóan, hogy a lehető legkedvezőbb körülmények között lehessen kielégíteni a kérdéses termékek iránti közösségi keresletet. Ezért a megfelelő mennyiségekre vonatkozóan csökkentett vagy nulla vámtételű közösségi vámkontingenseket kell megnyitni és kiterjeszteni az egyes meglévő vámkontingensek esetében, miközben el kell kerülni az ilyen termékek piacainak megzavarását.
(2) A Közösségnek már nem áll érdekében, hogy fenntartsa a fenti rendelet hatálya alá tartozó egyes termékek vámkontingenseit, ezért e termékeket ki kell hagyni az I. mellékletben található táblázatból.
(3) Tekintetbe véve a 2002. január 1-jén hatályba lépő módosítások nagy számát, valamint a felhasználó számára a helyzet egyértelművé tétele érdekében az említett rendelet I. mellékletében található táblázat helyébe az e rendelet mellékletében található táblázat lép.
(4) Tekintettel e rendelet gazdasági jelentőségére, fel kell idézni az Európai Unióról szóló szerződéshez és az Európai Közösségeket létrehozó szerződésekhez mellékelt jegyzőkönyv 1.3. pontjában előírt, a nemzeti parlamentek Európai Unión belüli szerepére vonatkozó sürgősségi alapot.
(5) Ezért a 2505/96/EK rendeletet módosítani kell,
ELFOGADTA EZT A RENDELETET:
1. cikk
A 2505/96/EK rendelet I. mellékletében lévő táblázat helyébe az e rendelet mellékletében szereplő táblázat lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ezt a rendeletet 2002. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. december 17-én.